Document ID: 32002R2301

Komisjoni määrus (EÜ) nr 2301/2002,
20. detsember 2002,
milles sätestatakse nõukogu direktiivi 1999/105/EÜ üksikasjalikud rakenduseeskirjad väikeste seemnekoguste määratluse kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1999. aasta direktiivi 1999/105/EÜ metsapaljundusmaterjali turustamise kohta, [1] eriti selle artikli 14 lõiget 4,
ning arvestades järgmist:
(1) Vastavalt direktiivile 1999/105/EÜ peab tarnija etikett või dokument sisaldama andmeid paljundusmaterjali idanevusprotsendi ja idandatavate seemnete arvu kohta. Neid nõudeid ei kohaldata siiski väikeste seemnekoguste suhtes.
(2) Seepärast tuleks kindlaks määrata väikeste koguste künnised.
(3) Käesoleva määrusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Direktiivi 1999/105/EÜ artikli 14 kohaldamisel käsitatakse seemnekogust väiksena, kui see ei ületa käesoleva määruse lisas eri liikide suhtes kindlaksmääratud koguseid.
Artikkel 2
Käesolev määrus jõustub kahekümnendal päeval pärast selle avaldamist Euroopa Ühenduste Teatajas.
Käesolevat määrust kohaldatakse alates 1. jaanuarist 2003.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. detsember 2002

Labels: 12
3
6